સૂરજપુર (છત્તીસગઢ): જિલ્લાના ભટગાંવ વિસ્તારમાં મંગળવારે સવારે એક ખેડૂતના ખેતરમાં સોનાના આભૂષણો અને મૂર્તિઓથી ભરેલું એક માટલું મળ્યું. આ વાતની ખબર ગામમાં ફેલાઇ ગઇ અને પોલીસ પણ સ્થળ પર પહોંચી ગઇ. પોલીસ માટલાને રાજકીય સંપત્તિ ગણાવીને તેને જપ્ત કરી લેવા માંગે છે. પરંતુ ગામ લોકો માટલું પોલીસને સોંપવા માટે રાજી ન થયા. ત્યારબાદ સ્થળ પર ઝવેરીને બોલાવવામાં આવ્યો. તેણે તપાસીને જણાવ્યું કે આ આભૂષણો નકલી (આર્ટિફિશિયલ) છે.